चंडीगढ़ : राष्ट्रीय जन-संचार काउंसिल (पीआरसीआई) ने अपना प्रतिवर्ष दिया जाने वाला प्रतिष्ठित राष्ट्रीय चाणक्य जन संचार पुरस्कार इस वर्ष देश के जाने माने मीडिया विशेषज्ञ एवं लेखक डॉ. कृष्ण कुमार रत्तू को देने की घोषणा की है। ‘क्म्यूनिकेटर ऑफ द ईयर-२०१३’ मीडिया, संचार, साहित्य क्षेत्र के लिए दिए जाने वाला यह पुरस्कार देश की जानी-मानी हस्तियों को दिया जाता है। हैदराबाद में सातवीं भारतीय जनसंचार क्म्यूनिकेशन कनक्लेव के महत्वपूर्ण समारोह में यह पुरस्कार २२ फरवरी को देश के मुख्य चुनाव आयुक्त एचएस ब्रह्मा प्रदान करेंगे।